**Mašta i zbilja**

U školi smo slušali bajku Ivane Brlić-Mažuranić, Ribar Palunko i njegova žena. Zamišljam da i ja sretnem Zoru-djevojku koja ispunjava želje. Sve bi tada bilo moguće.

 Poželjela bih da su oblaci od šećerne vune i da se do mile volje mogu valjati u njihovom slatkom zagrljaju. Uspijem li ostati budna, pojela bih i par komadića šećernih oblačića. Imala bih točkasta krila kojima bih mogla letjeti iznad najviših planina. Mogla bih se ponekad pridružiti ptičicama koje bi veselo skakutale oko starog bunara i pile njegovu osvježavajuću vodu.

No, tada se sjetim svoje obitelji i prijatelja. Ne bih željela da ostanu sami. Iskreno, ni je ne želim biti bez njih. Ono što bih zapravo trebala poželjeti je zdravlje, beskrajna ljubav obitelji i, na kraju, da svijet tako za mene bude dostojan riječi savršenstvo.

Ostvarenje svih želja moguće je samo u bajkama i snovima. Meni je to dovoljno. Uživam dok maštam ali želim život onakav kakav je sad i nikada ga ne bih mijenjala ni za što na svijetu.

Bruna Prugovečki, 3. b razred, OŠ Dragutina Domjanića, Sveti Ivan Zelina